Document ID: 32006R0661

ΚΑΝΟΝΙΣΜΌΣ (ΕΚ) αριθ. 661/2006 ΤΗΣ ΕΠΙΤΡΟΠΉΣ
της 28ης Απριλίου 2006
σχετικά με παρέκκλιση από τον κανονισμό (ΕΚ) αριθ. 312/2001 περί λεπτομερειών εφαρμογής για την εισαγωγή ελαιολάδου καταγωγής Τυνησίας όσον αφορά τον περιορισμό ανά μήνα, για την περίοδο από την 1η Μαΐου 2006 έως τις 31 Οκτωβρίου 2006
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2000/822/ΕΚ του Συμβουλίου, της 22ας Δεκεμβρίου 2000, για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας σχετικά με τα αμοιβαία μέτρα ελευθέρωσης και την τροποποίηση των γεωργικών πρωτοκόλλων της συμφωνίας σύνδεσης ΕΚ/Δημορκατίας της Τυνησίας (1),
τον κανονισμό (ΕΚ) αριθ. 865/2004 του Συμβουλίου, της 29ης Απριλίου 2004, σχετικά με την κοινή οργάνωση της αγοράς ελαιολάδου και επιτραπέζιων ελιών και την τροποποίηση του κανονισμού (ΕΟΚ) αριθ. 827/68 (2),
Εκτιμώντας τα ακόλουθα:
(1)
Το άρθρο 1 παράγραφος 2 του κανονισμού (ΕΚ) αριθ. 312/2001 της Επιτροπής (3) προβλέπει περιορισμό ανά μήνα της ποσότητας ελαιολάδου για την έκδοση πιστοποιητικών εισαγωγής στο πλαίσιο της ποσόστωσης που προβλέπεται στην παράγραφο 1 του εν λόγω άρθρου.
(2)
Η περίοδος εμπορίας 2005/2006 στην Κοινότητα χαρακτηρίζεται από χαμηλή παραγωγή ελαιολάδου που προκαλεί δυσκολίες στον εφοδιασμό. Για τη διευκόλυνση του εφοδιασμού της κοινοτικής αγοράς ελαιολάδου, κρίνεται σκόπιμο να επιτραπεί, από την 1η Μαΐου 2006 και κατά παρέκκλιση από τον κανονισμό (ΕΚ) αριθ. 312/2001, η έκδοση πιστοποιητικών χωρίς περιορισμό ανά μήνα.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ελαιόλαδου και επιτραπέζιων ελιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 1 παράγραφος 2 πρώτο εδάφιο τέταρτη περίπτωση του κανονισμού (ΕΚ) αριθ. 312/2001, επιτρέπεται η έκδοση πιστοποιητικών χωρίς περιορισμό ανά μήνα, για την περίοδο από την 1η Μαΐου 2006 έως τις 31 Οκτωβρίου 2006.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 2006.

Labels: 3
17
18
15